ไปรษณีย์ไทย จัดส่งเตียงสนามจำนวนกว่า 3,000 เตียงฟรี ให้กับสถานพยาบาล รองรับผู้ป่วยติดเชื้อโควิด-19
นายดนันท์ สุภัทรพันธุ์ กรรมการผู้จัดการใหญ่ บริษัท ไปรษณีย์ไทย จำกัด กล่าวว่า เพื่อเป็นการช่วยเหลือภาคสาธารณสุข บริษัท ไปรษณีย์ไทย จำกัด ร่วมกับกองทัพอากาศ  บริษัท ปัญจพลไฟเบอร์ คอนเทนเนอร์ จำกัด บริษัทสถานีการพิมพ์ จำกัด  มูลนิธิ SCG  บริษัท ซี.พี.ดี.  ชีทบอร์ด จำกัด สนับสนุนการจัดส่งเตียงสนามรวมจำนวน 3,000 เตียง ภายใต้แคมเปญ “ส่งความห่วงใย ส่งให้ สู้ภัย COVID – 19” โดยได้กระจายการส่งมอบเตียงสนามให้กับโรงพยาบาลสนามทั่วทุกพื้นที่ อาทิ จังหวัดปัตตานี ยะลา ลำปาง แพร่ พะเยา พิษณุโลกพิจิตร น่าน และจังหวัดสุโขทัย เป็นต้น และโรงพยาบาลสนามที่ขาดแคลนเตียงในการรองรับผู้ป่วยติดเชื้อโควิด-19อย่างไรก็ดี ในส่วนการจัดส่งเตียงสนาม ไปรษณีย์ไทยได้มีการส่งมอบให้กับโรงพยาบาลสนามในพื้นที่ต่างๆ ทั่วประเทศแล้วมากกว่า 3,000 เตียง และจะยังคงเดินหน้าสนับสนุนการขนส่งโดยไม่มีค่าใช้จ่ายไปจนกว่าสถานการณ์จะเริ่มคลี่คลาย เพื่อให้ภาคสาธารณสุขและคนไทยก้าวข้ามผ่านวิกฤตครั้งนี้ไปด้วยกัน